Борис Младенов-Young
Dreaming

chitanka.info

В Dreamtime[1] — прастари свети времена,

възникнала безкрайната вселена

и от аморфна маса е била

във хаоса земята сътворена.

Могъщи, героични духове

на длъж и шир по нея са създали

свещените места, в които те

с изпълнен дълг са вечен сън заспали.

Лагуни, езера, реки, скали,

пустини, долини и планини…

свидетелстват за тез предци далечни,

които на земята са дошли

и в нея са оставили следи

за времена безкрайни, вековечни.

[1] Dreaming, dreamtime — вярвания на аборигените за сътворението на света (минало, настояще и бъдеще) ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.